Night Visions -elokuvafestivaali vierailee Vuotalossa 28.10. kahden kauhuelokuvauutuuden kera: "Project Wolf Hunting" (Kim Hong-seon, 2023) ja "Nightmare – Pahin painajaisesi" (Kjersti Helen Rasmussen, 2023).
Night Visions -elokuvafestivaali vierailee Vuotalossa 28.10. kahden kauhuelokuvauutuuden kera: "Project Wolf Hunting" (Kim Hong-seon, 2023) ja "Nightmare – Pahin painajaisesi" (Kjersti Helen Rasmussen, 2023). Nightmare - Pahin painajaisesi ammentaa tehonsa kauhutrillereissä harvemmin käsitellystä aiheesta, unihalvauksista. Keskiössä ovat Mona (Eili Harboe) ja Robbie (Skam-sarjan Herman Tømmeraas), jotka löytävät yhteiseksi pesäkseen unelmakämpän ajan patinoimasta kerrostalosta. Muutosta käynnistyvä tapahtumaketju alkaa nakertaa yhteistä onnea pala palalta. Kun Robbie huitelee maailmalla unelmatyössään, Mona kunnostaa uutta kotia ja kärsii yhä pahemmista unihäiriöistä. Painajaiset ja unihalvaukset uuvuttavat naisen niin, että uhkia alkaa näkyä ja kuulua kaikkialla. Naapureiden käytös herättää epäluuloja, remontissa tapetin alta paljastuvista raapustuksista löytyy piilomerkityksiä. Lisäksi Robbie vaikuttaa hilluvan asunnossa yöaikaan jonkinlaisen eläimellisen intohimon vallassa. Pohjoismaisen genre-elokuvan diversiteetti nousi viime vuonna hienosti parrasvaloihin ennen muuta Hanna Bergholmin Pahanhautojan myötä. Käsikirjoittajana (Villmark Asylum, The Tunnel) kannuksensa hankkinut Kjersti Helen Rasmussen asemoituu nyt samaan näkemyksellisten naistekjöiden jatkumoon ensimmäisellä pitkällä ohjauksellaan, jonka hän on myös kirjoittanut. Alkuperäinen nimi: Marerittet | Mardrömme Ohjaaja: Kjersti Helen Rasmussen, 2023 Kieli: norja Tekstitys: suomi ja ruotsi Kesto: 100min K 16
Nightmare – Pahin painajaisesi – Night Visions x Vuotalo